Лу Бега

Давид Лубега Балемеци, (германски: ''David Lubega Balemezi''; роден на 13 април 1975 година) познат по неговото уметничко име Лу Бега (герм. ''Lou Bega'') ― германски пејач. Неговата песна од 1999 година „Mambo No. 5“, преработка на инструменталното дело од Перез Прадо од 1949 година, се искачила на прво место на топ-листите во многу европски земји и била предложена за Греми-награда.
1 Живот и кариера
Давид Лубега Балемеци е роден на 13 април 1975 година во Минхен, тогаш во Западна Германија, од мајка Италијанка, која потекнувала од Сицилија, и татко од Уганда. Татко му дошол во Западна Германија во 1972 година за да студира биологија на Универзитетот Лудвиг Максимилијан во Минхен. До шестгодишна возраст, Бега поголемиот дел од детството го поминувал со мајка му во Италија, а потоа трајно се преселиле во Минхен, каде што Бега се запишал во основно училиште. Како тинејџер, тој живеел година и пол во Мајами, каде што ја нашол инспирацијата за неговиот хит сингл „Mambo No. 5“. Тој исто така шест месеци живеел во Уганда.
Бега музичката кариера ја започнал како рапер. На 13-годишна возраст, тој со двајца пријатели основал хип-хоп-група, а две години подоцна (во 1990 година) издале ЦД. Додека живеел во Мајами, се запознал со латиноамериканската музика. По враќањето во Минхен, Бега потпишал договор за снимање со издавачката куќа Lautstark.
Неговиот прв сингл „Mambo No. 5" станал светски хит во 1999 година, заземајќи го првото место во повеќето европски земји, вклучувајќи ги Германија, Велика Британија, Франција и трето место во САД. Во Франција, „Mambo No. 5“ поминала дваесет недели на прво место.
На 19 јули 1999 година, Лу Бега го издал албумот ''A Little Bit of Mambo'', кој се искачил на трето место во Германија и во САД. На топ-листата во Обединетото Кралство, албумот стигнал само до 50-то место, но се искачил на врвот на топ-листите во: Австрија, Канада, Финска, Унгарија и Швајцарија.
Неговиот вториот студиски албум, ''Ladies and Gentlemen,'' бил издаден на 28 мај 2001 година. Албумот не бил успешен како неговиот претходен албум. Се искачил до 54-то место во Германија, и 23-то место на швајцарската топ-листа за албуми.
Во 2002 година, Бега објавил компилација под наслов ''King of Mambo,'' а две години подоцна уште една компилација, ''The best of Lou Bega'', со која делумно ја вратил популарноста.
Бега го издал неговиот трет студиски албум ''Lounatic'' на 10 мај 2005 година, но албумот не успеал да се пласира на топ-листите.
На 21 мај 2010 година, Бега го издал неговиот четврти албум насловен како ''Free Again'', кој исто така не бил многу успешен на топ-листите.
Петтиот студиски албум на Бега ''A Little Bit of 80s'' бил издаден на 28 јуни 2013 година, во Германија со издавачката куќа Ariola (Sony Music). Во овој албум Бега преработил меѓународни хитови.
Во 2019 година, Бега го издал „Scatman & Hatman“. Нумерата користела вокални примероци од синглот од 1994 година „Scatman (Ski-Ba-Bop-Ba-Dop-Bop)“ од Скетмен Џон.
2 Награди и номинации
Награда, Година, Категорија, Исход,
Светски музички награди, 2001, Музичар со најголема продажба на светот,
Германски музичар со најголема продажба на светот
3 Дискографија
Студиски албуми
*''A Little Bit of Mambo'' (1999)
*''Ladies and Gentlemen'' (2001)
*''Lounatic'' (2005)
*''Free Again'' (2010)
*''A Little Bit of 80s'' (2013)
*''Walk to the River'' (2018) со Џениева, неговата сопруга
*''90s Cruiser'' (2021)